Bandić je jučer proslavio 64. rođendan, a imao je i posebnu gošću

Zagrebački gradonačelnik Milan Bandić jučer je proslavio svoj 64. rođendan. Već smo pisali kako su na feštu, između ostalih, stigli predsjednica Kolinda Grabar Kitarović i njen suprug Jakov Kitarović. Bio je tu i ministar zdravstva Milan Kujundžić.

Predsjednica se u jednom trenutku uhvatila mikrofona i otpjevala “Sretan rođendan”, slavljeniku.

Snimku je na društvenim mrežama objavio zastupnik Mosta Nikola Grmoja.

NAJLJEPŠA ČESTITKA ZA GRADONAČELNIKOV ROĐENDAN: Predsjednica mu otpjevala Happy Birthday, a nastupile su i Cice

Pogledaj fotogaleriju

Borba protiv korupcije

“Kolinda Grabar Kitarović se za novi mandat bori i najavom borbe protiv korupcije a pjesmom čestita rođendan višestrukom uskočkom optuženiku Milanu Bandiću. Ništa drugo nisam ni očekivao od osobe kojoj je bjegunac od hrvatskog pravosuđa organizirao proslavu rođendana”, napisao je Grmoja na Twitteru.

Most, inače, na ovim predsjedničkim izborima nema kandidata iz svoje stranke već su se odlučili podržati Miroslava Škoru.